Vrae | SCRIPTURA
Daar is héélwat vrae by baie (alle?) gelowiges oor die Heilige Gees. Een van hierdie vrae is: “wanneer ontvang ek die Heilige Gees?”. Hierdie vraag ontstaan dikwels na ‘n deurlees of Bybelstudie van die boek Handelinge.
Lees VerderWanneer ontvang ek die Heilige Gees? Gabriel Kroes blog: ‘Afganistan – land van “Guns and Roses” ’
JY LEES NOU Gabriel Kroes blog: ‘Afganistan – land van “Guns and Roses” ’
Gabriël Kroes sal, uit die oog van ‘n westerse vreemdeling, in `n volgende aflewering/twee skryf oor die mense, kos, en lewensomstandighede in dié oorloggeteisterde land, wat veral bekend geword het in die hartroerende boeke soos ``The Kite Runner’’ en ``A Thousand Splendid Suns’’ deur die outeur Khaled Hosseini. Hy werk as ontwikkelings-konsultant in Afganistan.
Dit is egter eers as jy klaar is met die doeane, en bagasie procedure en anderkant uitstap, dat jy besef Kaboel is "anders". Die uitgang is verlate en daar is ‘n groot leë parkeerarea wat in enige ander land ‘n wemeling van Taxi’s en mense sou wees. Later vind jy uit dat die leë niemandsland dien as sekuriteitsmaatreël teen moontlike aanvalle.
My akkommodasie is in Kart-e-se, een van die meer bevoorregte residensiële areas van Kaboel, maar op die oog af soortgelyk aan die agterstrate van Alexandra of Khayelitsha. Die strate is ongeteer en vol gate en met die 4x4 voertuig beweeg ons teen ‘n slakkepas tot by die huis wat my tuiste is – reeds die afgelope vyftien maande lank. As die hekke oopgaan is daar ‘n interessante verrassing en is die gevoel heelwat meer huislik – eintlik sjarmant op ‘n manier, met pragtige rose.
Min het ek besef wat op my sou wag . . . Burkas (Moslem-vroue se algehele bedekking wat slegs hul oë op skrefies laat uitsteek!), Kaboeli-rys (die cuisine is interessant!), die sogenaamde ``poppy” ekonomie (dwelms), ``infidels” (dis hoe die Talban verwys na ons westerse vreemdelinge!), Buzkashi (vreesaanjaende perdesport), die Afghaan-krieketspan se uitwerking op nasiebou . . .Die lys is lank... tot volgende keer.